ไฟแนนซ์ทูเดย์
จงใส่คำชมไว้ทั้งก่อน และหลังคำติเตียน&#8221;
21 ธ.ค. 2554

จงใส่คำชมไว้ทั้งก่อน และหลังคำติเตียน”
โดย..ต้นกล้า
ฟังชัดๆ เสียงจากปากของ พยุงศักดิ์ ชาติสุทธิผล ประธานสภาอุตสาหกรรมแห่งประเทศไทย (ส.อ.ท.) และประธานกรรมการบริหารธนาคารกรุงไทย ส่งไปถึงผู้นำรัฐบาลว่า อย่าเพิ่งปรับคณะรัฐมนตรี ควรให้เวลารัฐมนตรีในการทำงานมากกว่า 6 เดือน12เดือน เพื่อแสดงผลงาน หากเปลี่ยนแปลงบ่อยครั้ง จะทำให้งานสะดุดไม่ต่อเนื่อง เพราะแม้แต่เอกชนเมื่อเปลี่ยนแนวทางหรือปรับเปลี่ยนบุคคล ยังทำให้แผนงานสะดุดได้เล้ย แหม่ได้ใจจริงเฮียพยุงศักดิ์อยากได้อารายบอกมา เด่วพ้มจัดห้ายย 555...
ขอปรบมือดังๆ ให้กับ “ประสาร ไตรรัตน์วรกุล” ผู้ว่าการ ธนาคารแห่งประเทศไทย (ธปท.) ที่มีแนวคิด “ยืนตรง มองไกลยื่นมือ และติดดิน” ทำแผน “ยุทธศาสตร์ธปท. 5 ปี เพื่อความเป็นอยู่ที่ดีอย่างยั่งยืนของไทย” ไฮไลต์ที่เกี่ยวข้องโดยตรงกับผู้คนคือ ด้านการคุ้มครองผู้บริโภค ทำให้ผู้บริโภคเข้มแข็งขึ้น ถูกเอารัดเอาเปรียบน้อยลง โดย ธปท.จะจัดตั้งศูนย์คุ้มครองผู้ใช้บริการทางการเงิน ซึ่งจะเปิดตัวเป็นทางการในเดือนม.ค. 2555 นี้ ทำให้ได้นะทั่น
ฟิทช์ เรทติ้งส์ ออกรายงานวิเคราะห์ฉบับล่าสุดว่า แนวโน้มของธนาคารพาณิชย์ไทยขนาดใหญ่มีแนวโน้มมีเสถียรภาพ แม้ว่าจะได้รับผลกระทบจากน้ำท่วมครั้งใหญ่ ความสามารถในการทำกำไร ปรับตัวดีขึ้น ขณะที่ความเสี่ยงในด้านคุณภาพสินทรัพย์และการตั้งค่าเผื่อหนี้สงสัยจะสูญ น่าจะลดลงเนื่องจากเกณฑ์การผ่อนผันของ ธปท.ที่กำหนดให้ธนาคารพาณิชย์สามารถคงสถานะลูกหนี้สินเชื่อที่ได้รับผลกระทบจากปัญหาน้ำท่วมไว้ได้เป็นเวลา 6–12 เดือน บริษัทจัดอันดับยังเชื่อถือแล้วนักลงทุนจะไม่เชื่อได้อย่างรัยยย จริงบ่...